b'\n_START_ARTICLE_\nD\xc4\x97mesys\n_START_SECTION_\nInformacijos apdorojimo galimyb\xc4\x97s\n_START_PARAGRAPH_\nSmegen\xc5\xb3 darbo apimtys yra ribotos, jos negali neribot\xc4\x85 laik\xc4\x85 \xc4\xafvairi\xc5\xb3 dirginim\xc5\xb3 apdoroti s\xc4\x85moningai. Tod\xc4\x97l reikia atskirti, kokia informacija yra svarbi organizmui ir \xc4\xaf k\xc4\x85 turi b\xc5\xabti kreipiamas d\xc4\x97mesys. Jei per 5 sekundes \xc4\xaf informacij\xc4\x85 nekreipiamas d\xc4\x97mesys, ji prarandama (arba jei buvo suvokta nes\xc4\x85moningai, j\xc4\x85 atgaminti sud\xc4\x97tinga)._NEWLINE_D\xc4\x97mesio fokusavimo procesas yra koncentracija \xc4\xaf tam tikrus objektus bei j\xc5\xb3 atrankos procesas (selekcija), kai tuo pat metu \xc4\xaf kitus objektus d\xc4\x97mesys nekreipiamas. Fokusuot\xc4\x97 pasi\xc5\xbeymi didesniu budrumu ir aktyvumu, atranka pagr\xc4\xafsta filtro funkcija, norint atskirti svarbi\xc4\x85 informacij\xc4\x85 nuo nesvarbios._NEWLINE_Smegenys nuolat vertina (i\xc5\xa1orinius) dirginimus ir j\xc5\xb3 svarb\xc4\x85 nustato pagal \xc4\xafvairius kriterijus. I\xc5\xa1 vienos pus\xc4\x97s d\xc4\x97mesys kreipiamas \xc4\xaf naujus, ne\xc4\xafprastus dirginimus (orientacijos reakcija, smalsumas). I\xc5\xa1 kitos pus\xc4\x97s \xe2\x80\x93 \xc4\xaf emoci\xc5\xa1kai svarbi\xc4\x85 informacij\xc4\x85, kuri yra netiesioginis informacin\xc4\x97s svarbos organizmui \xe2\x80\x9e\xc5\xbeymeklis\xe2\x80\x9c. Kuo daugiau emocij\xc5\xb3, tuo lengviau yra fokusuoti d\xc4\x97mes\xc4\xaf. Poreikiai, interesai, nuostatos ir motyvai vaidina taip pat didel\xc4\xaf vaidmen\xc4\xaf, kreipiant ir paskirstant d\xc4\x97mes\xc4\xaf bei jo intensyvum\xc4\x85.\n_START_SECTION_\nD\xc4\x97mesys ir s\xc4\x85mon\xc4\x97\n_START_PARAGRAPH_\nD\xc4\x97mesio kreipimas \xc4\xaf dirginim\xc4\x85 ar objekt\xc4\x85, mint\xc4\xaf yra b\xc5\xabtina s\xc4\x85moningo suvokimo s\xc4\x85lyga. Ta\xc4\x8diau smegenys apdirba ir tuos dirginimus, \xc4\xaf kuriuos nekreipiamas joks d\xc4\x97mesys. Toks apdorojimas vyksta nes\xc4\x85moningai._NEWLINE_D\xc4\x97mesys kreipiamas automati\xc5\xa1kai, ta\xc4\x8diau \xc5\xa1is procesas gali b\xc5\xabti sustiprinamas s\xc4\x85moningai (valingai darant \xc4\xaftak\xc4\x85). \xc5\xa0i d\xc4\x97mesio koncentracija, jos valdymas ir intensyvumas kiekvieno individo atveju labai skiriasi_NEWLINE_Kai d\xc4\x97mesys kreipiamas \xc4\xaf tam tikr\xc4\x85 k\xc5\xabno dal\xc4\xaf, \xc4\xaf j\xc4\x85 teka daugiau energijos, tod\xc4\x97l gali b\xc5\xabti jau\xc4\x8diama padid\xc4\x97jusi temperat\xc5\xabra (toje k\xc5\xabno dalyje). \xc5\xa0is poveikis gali b\xc5\xabti sustiprintas, jei tuo pat metu yra \xe2\x80\x9ekv\xc4\x97puojama\xe2\x80\x9c tos \xe2\x80\x9ek\xc5\xabno dalies link\xe2\x80\x9c. Reguliarus d\xc4\x97mesio jo treniravimas, jo fokusavimas \xc4\xaf atskirus organus arba \xc4\xaf vis\xc4\x85 k\xc5\xabn\xc4\x85 s\xc4\x85lygoja geresn\xc4\x99 kraujo apytak\xc4\x85, imunin\xc4\x97s sistemos stiprinim\xc4\x85 ir apskritai geresn\xc4\x99 savijaut\xc4\x85. D\xc4\x97mesio kreipimas \xc4\xaf numatyt\xc4\x85 k\xc5\xabno dal\xc4\xaf sukuria informacin\xc4\xaf ry\xc5\xa1\xc4\xaf tarp s\xc4\x85mon\xc4\x97s ir tos dalies. V\xc4\x97liau, tuo ry\xc5\xa1iu, gali pasinaudoti ir pas\xc4\x85mon\xc4\x97. Ta\xc4\x8diau ry\xc5\xa1io galimyb\xc4\x97s tiesiogiai priklauso nuo "siunt\xc4\x97j\xc5\xb3, gav\xc4\x97j\xc5\xb3, signal\xc5\xb3" pa\xc5\xbeinimo, j\xc5\xb3 suvokimo. D\xc4\x97mesingumas lavinamas "klausantis" organizmo dirgikli\xc5\xb3, stengiantis suprasti, atskirti priimamus signalus. Tad atitinkamai "kv\xc4\x97puojant", d\xc4\x97mesiu palaikant ry\xc5\xa1\xc4\xaf su konkre\xc4\x8dia k\xc5\xabno dalimi galima ne tik padidinti kraujo spaudim\xc4\x85, bet ir suma\xc5\xbeinti. Galimas net specialus d\xc4\x97mesingumo treniravimas - nepriimti, slopinti tam tikrus dirgikli\xc5\xb3 signalus. Arba atvirk\xc5\xa1\xc4\x8diai, stiprinant priimamus signalus (magnetiniu, radijo bang\xc5\xb3 jautimas)._NEWLINE_Jeigu reguliariai d\xc4\x97mesys fokusuojamas \xc4\xaf tam tikr\xc4\x85 daikt\xc4\x85, tai tampa \xc4\xafpro\xc4\x8diu. Tod\xc4\x97l svarbu nuolat kontroliuoti savo d\xc4\x97mesio krypt\xc4\xaf.'